
GENERALNI SEKRETARIAT VLADE REPUBLIKE SLOVENIJE
Gp.gs@gov.si


	ZADEVA: Seznanitev Vlade Republike Slovenije z Ugotovitvami glede učinkovitosti, namenskosti in zakonitosti porabe sredstev plačila koncesijske dajatve na podlagi poročil o načinu porabe sredstev vlaganj občine Postojna in občine Pivka v gradnjo infrastrukture lokalnega pomena za izvajanje gospodarskih javnih služb varstva okolja za leto 2025 – predlog za obravnavo

	1. Predlog sklepov vlade:

	
Na podlagi šestega odstavka 9. b člena Uredbe o koncesiji za rabo naravnih vrednot Postojnski 
jamski sistem in Predjamski jamski sistem (Uradni list RS, št. 77/02,  41/04 – ZVO-1, 66/07, 104/20 in 44/22 – ZVO-2) je Vlada Republike Slovenije na … seji dne …... sprejela naslednji


SKLEP

Vlada Republike Slovenije se je seznanila z Ugotovitvami glede učinkovitosti, namenskosti in zakonitosti porabe sredstev plačila koncesijske dajatve na podlagi Poročila o načinu porabe sredstev vlaganj občine Postojna v gradnjo infrastrukture lokalnega pomena za izvajanje gospodarskih javnih služb varstva okolja za leto 2025 in Poročila o načinu porabe sredstev vlaganj občine Pivka v gradnjo infrastrukture lokalnega pomena za izvajanje gospodarskih javnih služb varstva okolja za leto 2025.
1.  

                                                                                        mag. Janja Garvas
                                                                         		GENERALNA SEKRETARKA


Priloge:
· Poročilo načrta vlaganj občine Postojna v gradnjo infrastrukture lokalnega pomena za izvajanje gospodarskih javnih služb varstva okolja za leto 2025
· Poročilo načrta vlaganj občine Pivka v gradnjo infrastrukture lokalnega pomena za izvajanje gospodarskih javnih služb varstva okolja za leto 2025

Sklep prejmejo:
· Postojnska jama d.d., Jamska c. 30, 6230 Postojna 
· Ministrstvo za okolje in prostor 
· Ministrstvo za finance
· Služba Vlade Republike Slovenije za zakonodajo
· Urad Vlade Republike Slovenije za komuniciranje

	2. Osebe, odgovorne za strokovno pripravo in usklajenost gradiva:

	· Mag. Polona Rifelj, ministrica
· Štefanija Novak, v.d. generalne direktorice Direktorata za okolje, naravo in podnebje
· Mag. Suzana Zupanc Hrastar, vodja Oddelka za naravne vrednote in zavarovana območja

	3. Zunanji strokovnjaki, ki so sodelovali pri pripravi dela ali celotnega gradiva:

	/ 

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	Ministrstvo za okolje in prostor je na podlagi predloženih poročil občin Pivka in Postojna preverilo namensko porabo sredstev koncesijske dajatve. Pravna podlaga za delitev dela koncesijske dajatve občinam je 255. člen Zakona o varstvu okolja (ZVO-2), ki določa, da je občina upravičena do dela plačila koncesije, če sredstva nameni za gradnjo infrastrukture lokalnega pomena za izvajanje gospodarskih javnih služb varstva okolja.
Občina Pivka je sredstva porabila skladno z Načrtom vlaganj v infrastrukturo lokalnega pomena za leto 2025 za projekte s področja odvajanja in čiščenja komunalne odpadne vode ter oskrbe s pitno vodo. Na podlagi predloženega poročila in dokazil ministrstvo ugotavlja, da so bila sredstva porabljena namensko, učinkovito in zakonito. Izvedeni projekti so skladni z Uredbo o odvajanju in čiščenju komunalne odpadne vode ter prispevajo k izboljšanju stanja voda na območju porečja reke Pivke.
Občina Postojna je sredstva porabila skladno s Spremembo Načrta vlaganj v infrastrukturo lokalnega pomena za leto 2025. Na podlagi predloženega poročila ministrstvo ugotavlja, da so bila sredstva koncesijske dajatve porabljena namensko, učinkovito in zakonito. Projekt prispeva k izboljšanju opremljenosti aglomeracije ID 1449 ter zagotavljanju ustreznega odvajanja in čiščenja komunalnih odpadnih voda skladno s cilji Operativnega programa odvajanja in čiščenja komunalne odpadne vode.

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	DA/NE

	b)
	usklajenost slovenskega pravnega reda s pravnim redom Evropske unije
	DA/NE

	c)
	administrativne posledice
	DA/NE

	č)
	gospodarstvo, zlasti mala in srednja podjetja ter konkurenčnost podjetij
	DA/NE

	d)
	okolje, vključno s prostorskimi in varstvenimi vidiki
	DA/NE

	e)
	socialno področje
	DA/NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	DA/NE

	7.a Predstavitev ocene finančnih posledic nad 40.000 EUR:
/



	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	
	
	
	
	

	
	
	
	
	

	SKUPAJ
	
	

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	
OBRAZLOŽITEV:
I. Ocena finančnih posledic, ki niso načrtovane v sprejetem proračunu
V zvezi s predlaganim vladnim gradivom se navedejo predvidene spremembe (povečanje, zmanjšanje):
· prihodkov državnega proračuna in občinskih proračunov,
· odhodkov državnega proračuna, ki niso načrtovani na ukrepih oziroma projektih sprejetih proračunov,
· obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.

II. Finančne posledice za državni proračun
Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:
II.a Pravice porabe za izvedbo predlaganih rešitev so zagotovljene:
Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:
· proračunski uporabnik, ki bo financiral novi projekt oziroma ukrep,
· projekt oziroma ukrep, s katerim se bodo dosegli cilji vladnega gradiva, in 
· proračunske postavke.
Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.
II.b Manjkajoče pravice porabe bodo zagotovljene s prerazporeditvijo:
Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.
II.c Načrtovana nadomestitev zmanjšanih prihodkov in povečanih odhodkov proračuna:
Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna.


	7.b Predstavitev ocene finančnih posledic pod 40.000 EUR:
(Samo če izberete NE pod točko 6.a.)
Kratka obrazložitev
Prihodki od koncesijske dajatve sicer so večji od 40.000 EUR, vendar pa zaradi načina delitve na podlagi Uredbe o koncesiji za rabo naravnih vrednot Postojnski jamski sistem in Predjamski jamski sistem ((Uradni list RS, št. 77/02,  41/04 – ZVO-1, 66/07, 104/20 in 44/22 – ZVO-2), sredstva, ki dejansko ostanejo v državnem proračunu, tega zneska ne dosegajo in ne presegajo. Po uredbi se namreč koncesijska dajatev deli  med občino Postojno (v višini 60 %) in državo (v višini 40 %), nato pa se delež države razdeli še enkrat med občino Postojno in občino Pivko (97,5 %), državi pa dejansko ostane le delež v višini 2,5 %, tj. za leto 2025 v višini 19.500,071 EUR.

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	DA/NE

	Gradivo (predpis) je bilo poslano v mnenje: 
· Skupnosti občin Slovenije SOS: DA/NE
· Združenju občin Slovenije ZOS: DA/NE
· Združenju mestnih občin Slovenije ZMOS: DA/NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani.


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	DA/NE

	

	(Če je odgovor DA, navedite:
Datum objave: ………
V razpravo so bili vključeni: 
· nevladne organizacije, 
· predstavniki zainteresirane javnosti,
· predstavniki strokovne javnosti.
· .
Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):


Upoštevani so bili:
· v celoti,
· večinoma,
· delno,
· niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:

Poročilo je bilo dano ……………..

Javnost je bila vključena v pripravo gradiva v skladu z Zakonom o …, kar je navedeno v predlogu predpisa.)

	
Mag. Polona Rifelj
MINISTRICA




PRILOGE:
· Obrazložitev 
· Poročilo načrta vlaganj občine Postojna v gradnjo infrastrukture lokalnega pomena za izvajanje gospodarskih javnih služb varstva okolja za leto 2025
· Poročilo načrta vlaganj občine Pivka v gradnjo infrastrukture lokalnega pomena za izvajanje gospodarskih javnih služb varstva okolja za leto 2025


OBRAZLOŽITEV

Uredba o koncesiji za rabo naravnih vrednot Postojnski jamski sistem in Predjamski jamski sistem (Uradni list RS, št. 77/02, 41/04-ZVO-1 in 66/07, v nadaljevanju: Uredba o koncesiji) v tretjem odstavku 9.b člena nalaga občini Postojna in občini Pivka dolžnost izdelave vsebinskega in finančnega poročila o načinu porabe sredstev za del koncesijske dajatve, ki pripada državi, pri čemer sta do njih upravičeni občini, če ta sredstva vlagata v gradnjo infrastrukture lokalnega pomena za izvajanje gospodarskih javnih služb varstva okolja v skladu z operativnimi programi varstva okolja, sprejetimi za izvedbo nacionalnega programa varstva okolja na področju teh javnih služb. 
Ministrstvo za okolje in prostor na podlagi predloženih poročil obeh občin ugotavlja ali so bila plačila iz koncesijske dajatve porabljena namensko, učinkovito in zakonito usmerjena v gradnjo infrastrukture lokalnega pomena za izvajanje gospodarske javne službe odvajanja in čiščenja komunalne odpadne vode, kar je v skladu z določili Zakona o varstvu okolja (ZVO-2) (Uradni list RS, št. 44/22, 18/23 – ZDU-1O, 78/23 – ZUNPEOVE, 23/24, 21/25 – ZOPVOOV, 56/25 – PoZ in 11/26 – odl. US, v nadaljevanju: ZVO-2), ki v 255. členu določa, da se v koncesijskem aktu določi, da je občina upravičena tudi do dela plačila koncesije, ki pripada državi, če sredstva vloži v gradnjo infrastrukture lokalnega pomena za izvajanje gospodarskih javnih služb varstva okolja iz 233. člena zakona, Uredbe o odvajanju in čiščenju komunalne odpadne vode (Uradni list RS, št. 98/15, 76/17, 81/19, 194/21, 44/22 – ZVO-2 in 21/25 – ZOPVOOV, v nadaljevanju: Uredba o odvajanju in čiščenju komunalne odpadne vode) in Operativnega programa odvajanja in čiščenja komunalne odpadne vode (sklep Vlade RS št. 35400-6/2020/4 z dne 17. 9. 2020). 
Vlada RS je na 152. redni seji dne 8. 5. 2025 potrdila Načrt vlaganj občine Pivka v gradnjo lokalne infrastrukture lokalnega pomena za leto 2025. Na podlagi sklepa Ministrstva za naravne vire in prostor št. 35601-2/2025-2560-24 z dne 13. 5. 2025 in s sklepom št. 35601-2/2025-2560-73 z dne 23. 12. 2025 znaša delež koncesijske dajatve za leto 2025 540.814,05 EUR. Občina Pivka je sredstva porabila v skladu z Načrtom vlaganj v infrastrukturo lokalnega pomena za leto 2025, in sicer za projekt Izgradnja kanalizacije v aglomeraciji 1262-Trnje-Pivka-2019 in za projekt Oskrba s pitno vodo slovenske istre in kraškega zaledja. Na podlagi predloženega poročila za leto 2025 so bila sredstva koncesijske dajatve porabljena namensko, učinkovito in zakonito. V okviru projekta Izgradnja kanalizacije v aglomeraciji 1262-Trnje-Pivka-2019 je bila v letu 2025 na novo zgrajena kanalizacija za fekalne odpadne vode in obnovljenih oz. na novo zgrajenih 754 m vodovoda ter meteorna kanalizacija.  Projekt je izveden v skladu z Uredbo o odvajanju in čiščenju komunalne odpadne vode in z Operativnim programom odvajanja in čiščenja komunalne odpadne vode. Sredstva so bila porabljena namensko, skladno z Uredbo o  koncesiji, porabljena so bila izključno za razvoj in obnovo vodovodne infrastrukture, izboljšana je bila kakovost izvajanja gospodarske javne službe, povečana pokritost prebivalstva z javnim vodovodnim sistemom, večje število prebivalcev, priključenih na javno kanalizacijo ter izboljšano kemijsko in ekološko stanje reke Pivke. V sklopu projekta Oskrba s pitno vodo slovenske Istre in kraškega zaledja so bila sredstva namenjena izdelavi strokovnih podlag, analiz tras, elaboratov, projektne dokumentacije in dokumentacije za javno naročanje. Poraba sredstev izvedena namensko in skladno z Uredbo o koncesiji, Zakonom o vodah in Zakonom o varstvu okolja. S tem je občina zagotovila učinkovito rabo javnih sredstev za izboljšanje komunalne infrastrukture, prispevala k varovanju vodnih virov ter okrepila pogoje za trajnostno oskrbo prebivalcev z varno in kakovostno pitno vodo. Sredstva v okviru koncesijske dajatve so bila porabljena tudi za odplačilo kredita za pretekla vlaganja v komunalno in vodovodno infrastrukturo, katerega občina Pivka vrača na podlagi 4. člena Dogovora o medsebojnih razmerjih pri črpanju koncesijske dajatve za rabo naravnih vrednot Postojnski jamski sistem in Predjamski sistem z dne 27. 10. 2008.

Vlada RS je na 391. dopisni seji dne 24. 12. 2025 potrdila Spremembo Načrta vlaganj občine Postojna v gradnjo lokalne infrastrukture lokalnega pomena za leto 2025. Na podlagi sklepa Ministrstva za naravne vire in prostor št. 35601-2/2025-2560-24 z dne 13. 5. 2025 znaša državni delež koncesijske dajatve za leto 2025, ki pripada občini Postojna 219.708,45 EUR. Občina Postojna je sredstva porabila v skladu s Spremembo Načrta vlaganj v infrastrukturo lokalnega pomena za leto 2025, in sicer za projekt Komunalna infrastruktura na območju Tržaške ceste od hiš št. 86 do hiš št. 98. Na podlagi predloženega poročila za leto 2025 so bila sredstva koncesijske dajatve porabljena namensko, učinkovito in zakonito. Projekt zagotavlja ustrezno odvajanje in čiščenje odpadnih voda aglomeracije, večje od 10.000 PE. Z izvedbo projekta se je dosegla večja stopnja opremljenosti aglomeracije ID 1449, kar je v skladu s cilji Operativnega programa odvajanja in čiščenja komunalne odpadne vode, in sicer zagotovitev ustrezne infrastrukture za odvajanje komunalnih odpadnih voda in čiščenje komunalne odpadne vode na ČN Postojna. 

